**ISTARSKI VODOVOD d.o.o.**

**za proizvodnju i distribuciju vode**

**Sveti Ivan br. 8, Buzet**

**OIB: 13269963589**

Na temelju članka 56. Statuta trgovačkog društva Istarski vodovod d.o.o., Uprava Društva sukladno Zakonu o udrugama (NN 74/14, 70/17, 98/19) i Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15) te Planu poslovanja za 2023. godinu br. 90-77/7-2022,

dana 21. travnja 2023. godine raspisuje

**Javni natječaj za dodjelu donacija u 2023. Godini**

Na ovaj Natječaj se mogu prijaviti isključivo projekti udruga i organizacije civilnog društva (upisane u Registar udruga odnosno drugi odgovarajuću registar te Registar neprofitnih organizacija) sa sjedištem u Republici Hrvatskoj koje su registrirane kao:

* udruge, ustanove, zaklade, privatne ustanove, socijalne zadruge, pravne osobe vjerskih zajednica i druge pravne osobe koje u svom temeljnom aktu imaju definirano neprofitno djelovanje i čije su aktivnosti usmjerene općoj dobrobiti i poboljšanju kvalitete života društvene zajednice, kojima je financijska pomoć potrebna za realizaciju projekata iz Programskih područja financiranja ovog Natječaja, a kojima promiče uvjerenja i ciljeve koji nisu u suprotnosti sa Ustavom i zakonom.

Prihvatljive organizacije civilnog društva, koje uz neprofitabilno djelovanje obavljaju istovremeno i gospodarsku djelatnost, mogu prijaviti samo projekte koji se odnose na neprofitabilnu djelatnost.

Na natječaj se ne mogu javiti:

* subjekti koji se bave ekonomskom djelatnošću (poduzetnici)
* fizičke osobe
* političke stranke
* tijela javne vlasti
* udruge i organizacije civilnog društva koje nemaju status pravne osobe
* udruge i organizacije civilnog društva čiji su osnivači ili u čijim tijelima odlučivanja sudjeluju: članovi Uprave i Nadzornog odbora Istarskog vodovoda d.o.o. kao i sa njima povezane osobe (bračni ili izvanbračni drug, srodnici po krvi u uspravnoj lozi, braća i sestre te posvojitelji, odnosno posvojenik)

**Programi ili projekti koji se mogu financirati**

Projekti/programi moraju biti vezani uz jedno od sljedećih programskih područja djelovanja:

1. kultura,
2. znanost,
3. odgoj i obrazovanje,
4. zdravstvo,
5. humanitarno djelovanje,
6. sport,
7. vjersko djelovanje,
8. ekologija,
9. druga općekorisna djelovanja.

Prijave se predaju isključivo na Obrascu za prijavu projekta na natječaj za dodjelu donacija, koji je sastavni dio natječajne dokumentacije, a može se preuzeti na [www.ivb.hr](http://www.ivb.hr).

Prijavitelj može prijaviti se samo jedan program/projekt. Ako prijavitelj dostavi više od jedne prijave projekta/programa financijska sredstva dodijelit će se prijavi/projektu koji bude bolje ocjenjen.

Ukupna planirana vrijednost Natječaja je 6.636,14 eura. Minimalni iznos donacije po projektu je 66,36 eura, a maksimalni iznos donacije po jednom projektu je 1.327,23 eura.

Odobreni iznos donacije, korisnik donacije će utrošiti namjenski za predloženi program, odnosno projekt, a Istarski vodovod d.o.o. ima pravo izvršiti kontrolu namjenskog korištenja donacije. Primatelj donacije je dužan davatelja donacije izvijestiti o namjenskom trošenju doniranih sredstava. Odobreni iznos donacije isplatiti će se jednokratno.

**Prihvatljivi troškovi**

Sredstvima temeljem ovog Natječaja mogu se financirati samo stvarni i prihvatljivi troškovi nastali provođenjem kandidiranog programa/projekta u pravilu u razdoblju od godine dana od potpisivanja Ugovora o donaciji.

Prihvatljivi troškovi su:

* Oprema i roba
* Ljudski resursi (naknade voditeljima projekta, prevoditeljima i sl.)
* Putovanja (putni trošak, dnevnice, smještaj za potrebe obavljanja projektnih aktivnosti)
* Troškovi režija vezani za provedbu projekta ( struja, plin, voda i sl.)
* Ostali troškovi ili usluge (promidžba, edukacije i sl.)

**Neprihvatljivi troškovi (neće se financirati iz ovog Natječaja)**

* Dugovi udruge ili organizacije civilnog društva bez obzira na razloge nastanka, troškovi kamata i sl.
* Regres, božićnice ili drugi prigodni darovi zaposlenicima i članovima udruge ili civilnog društva
* Novčane kazne, financijske kazne i parnični troškovi
* Carinske ili uvozne pristojbe ili bilo kakve druge naknade
* Ostali troškovi koji nisu neposredno povezani sa sadržajem i ciljevima projekta,
* Troškovi reprezentacije.

**Prijava na natječaj**

Obavezni dokumenti i obrasci za prijavu projekta:

* **Obrazac za prijavu projekata na natječaj za dodjelu donacija** (ispunjen, potpisan od ovlaštene osobe i pečatiran)
* **Dokaz o registraciji** - Preslik izvatka iz odgovarajućeg registra (ne stariji od 3 mjeseca od dana objave Javnog natječaja za dodjelu donacija u 2023. godini).

Propisani obrazac za prijavu projekata na natječaj mora imati ispunjene sve predviđene rubrike te biti ovjeren i potpisan od strane osobe ovlaštene za zastupanje.

Prijava i priloženi materijal se ne vraćaju podnositelju.

**Rok za prijavu**

Rok u kojem se podnose prijave traje od objave natječaja do zaključno 21. svibnja 2023. godine.

Prijava je dostavljena u roku ako je Istarski vodovod d.o.o. zaprimi do datuma označenog kao krajnji rok za podnošenje prijava ili ako je do tog datuma predana poštanskom uredu preporučenom poštom.

Razmatrati će se samo prijave koje su pristigle u roku i koje sadrže potpunu i urednu dokumentaciju propisanu ovim Natječajem.

Prijave se u zatvorenim kuvertama isključivo poštom dostavljaju na adresu:

**Istarski vodovod d.o.o.**

**Sveti Ivan br.8**

**52420 BUZET**

**s naznakom: „Prijava na natječaj za dodjelu donacija“**

**NE OTVARATI**

**Način i kriteriji i dodjele donacija**

Povjerenstvo za provjeru ispunjavanja propisanih uvjeta Natječaja će provjeriti sve pristigle i zaprimljene prijave u odnosu na propisane uvjete Natječaja i zatražene obvezne dokumente.

Povjerenstvo za provjeru ispunjavanja propisanih uvjeta izraditi će popis svih prijavitelja koji su zadovoljili propisane uvjete, te čije se prijave upućuju na stručnu ocjenu, kao i popis svih prijavitelja koji nisu zadovoljili propisane uvjete natječaja. Prijavitelji koji ne ispunjavaju propisane uvjete natječaja bit će o tome pismeno obaviješteni.

Povjerenstvo za ocjenjivanje vršit će procjenu prijava, a kriteriji za odabir biti će kvaliteta programa i stupanj korisnosti za lokalnu ili širu zajednicu.

Povjerenstva se sastoje se od 3 člana, zaposlenika Istarskog vodovoda d.o.o.

**Podnošenje prigovora**

Prijavitelj može uputiti prigovor davatelju financijskih sredstava:

1. Na rezultate otvaranja prijava te postupak procjene formalnih uvjeta natječaj, u roku od 8 (osam) dana od dana dostave obavijesti o nezadovoljavanju propisanih uvjeta natječaja.
2. Na Odluku o dodjeli financijskih sredstava, odnosno na ocjenjivanje, u roku od 8 dana od dana dostave obavijesti o dodjeli financijskih sredstava.

Prigovor se ne može podnijeti na odluku o visini dodijeljenih sredstava.

Prijavitelji imaju pravo uvida u zbirnu ocjenu isključivo svog programa/projekta, uz pravo Istarskog vodovoda d.o.o. da zaštiti tajnost podataka osoba koje su ocjenjivale program/projekt.

O prigovoru odlučuje tijelo za rješavanje prigovora u roku od 8 (osam) dana od dana zaprimanja prigovora.

Prigovor ne odgađa daljnju provedbu natječajnog postupka, a odluka tijela za pritužbe je konačna.

**Sklapanje ugovora o donaciji**

Sa odabranim prijaviteljima sklopiti će se Ugovor o donaciji.

Prije potpisivanja Ugovora, odabrani prijavitelji obvezi su dostaviti:

* Izjavu o nekažnjavanju podnositelja prijave i ovlaštene osobe podnositelja prijave
* Izjavu da osnivači udruge ili organizacije civilnog društva niti osobe koje su u njihovim tijelima odlučivanja nisu članovi niti povezane osobe sa članom Uprave ili Nadzornog odbora Istarskog vodovoda d.o.o., kao i sa njima povezanim osobama
* Izjavu o nepostojanju dvostrukog financiranja
* Dokaz o nepostojanju javnog duga.

Ukoliko prijavitelj ne dostavi navedenu dokumentaciju u roku od 15 dana od dana primitka obavijesti o dodjeli sredstava, njegova prijava će se odbaciti kao nevažeća neće se razmatrati za postupak ugovaranja.

Ako se provjerom dokumentacije koja se dostavlja prije potpisivanja ugovora ustanovi da neki od prijavitelja ne ispunjava tražene uvjete natječaja, njegova prijava će se odbaciti kao nevažeća i neće se razmatrati za postupak ugovaranja.

U slučaju dodatnih pitanja, prijavitelji se u toku otvorenog Natječaja mogu obratiti na adresu elektroničke pošte: [info@ivb.hr](mailto:info@ivb.hr)

Temeljem ovog Natječaja ne postoji obveza Istarskog vodovoda d.o.o. na dodjelu donacija, odnosno Istarski vodovod d.o.o. zadržava pravo ne dodijeliti ni jednu donaciju prijavljenim projektima.

Rezultati Natječaja biti će objavljeni na web stranicama Istarskog vodovoda d.o.o. (www.ivb.hr.) po završetku postupka dodjele donacija.

Popis svih isplaćenih donacija u 2023. godini biti će javno objavljen za web stranicama [www.ivb.hr](http://www.ivb.hr) tijekom cijele 2023. godine.

**Zaštita osobnih podataka**

Istarski vodovod d.o.o. će sa osobnim podacima potrebnim za prijavu na Javni natječaj za dodjelu donacija u 2023. godini te za pripremu, sklapanje i realizaciju Ugovora o dodjeli financijskih sredstava postupati sukladno Općoj uredbi za zaštitu osobnih podataka.

Broj: 91-35/52-2023

Buzet, 21. travnja 2023. godine

Direktor:

Mladen Nežić, dipl.ing.

Popis natječajne dokumentacije:

* Obrazac za prijavu projekata na natječaj za dodjelu donacija – OBRAZAC 1
* Obrazac za procjenu kvalitete/vrijednosti -OBRAZAC 2

Natječajna dokumentacija koja se dostavlja prije potpisivanja ugovora o donaciji:

* Izjava o nekažnjavanju podnositelja prijave i ovlaštene osobe podnositelja prijave
* Izjavu o nepostojanju dvostrukog financiranja
* Dokaz o nepostojanju javnog duga

***Obrazac 1***

**Obrazac za prijavu projekta na natječaj za dodjelu donacija**

|  |  |
| --- | --- |
| 1. **Podaci o podnositelju prijave** | |
| Puni naziv podnositelja prijave | |
| Adresa – ulica, broj, poštanski broj i mjesto | |
| OIB | |
| RNO (broj u Registru neprofitnih organizacija | |
| Broj i datum Rješenja o registraciji | |
| Ime, prezime i funkcija osoba ovlaštenih za zastupanje | |
| Telefon: | Mobitel: |
| Faks: | E-mail: |
| Ime i prezime i funkcija kontakt osobe: | |
| Kratki opis podnositelja prijave, cilj osnivanja, kratak opis aktivnosti i postignuća | |
| Ukupan broj članova | |
| Broj stalno zaposlenih u 2022. godini | |
| Broj volontera u 2022. godini | |
| 1. **Prihodi u 2022. godini u eurima** | |
| Ukupno ostvareni prihodi | |
| Ukupan prihod od članarina | |
| Ukupan iznos financijske potpore iz državnog proračuna te proračuna jedinice lokalne samouprave | |
| Ukupan iznos financijske potpore javnih zaklada i institucija | |
| Ukupan iznos financijske potpore iz EU fondova | |
| Ukupan iznos financijske potpore iz ostalih međunarodnih donacija | |
| Ukupan prihod od donacija privatnog sektora | |
| Ukupan prihod od ostalih donacija | |
| Ukupan iznos vlastitih prihoda (od obavljanja djelatnosti) | |
| 1. **Transakcijski račun (IBAN) podnositelja prijave** | |
| Broj transakcijskog računa (IBAN): | |
| Banka kod koje je otvoren račun: | |
| 1. Programsko područje na koje se projekt odnosi i za koji se traži donacija (označiti): | |
| 1. kultura,  2. znanost,  3. odgoj i obrazovanje,  4. zdravstvo,  5. humanitarno djelovanje,  6. sport,  7. vjersko djelovanje,  8. ekologija,  9. druga općekorisna djelovanja. | |
| Naziv programa/projekta za koji se traži donacija | |
| Opis programa/projekta za koji se traži donacija | |
| Iznos donacije koji se traži od Istarskog vodovoda d.o.o. (u eurima) | |
| Ciljevi projekta | |
| Broj osoba obuhvaćenih programom/projektom | |
| Zemljopisno područje provedbe programa/projekta | |
| Predviđeni početak i završetak provedbe programa/projekta | |

MP

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime te

potpis osobe ovlaštene za zastupanje

Mjesto i datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obrazac 2**

KRITERIJI ZA PROCJENU KVALITETE/VRIJEDNOSTI PROJEKTA:

*(ISPUNJAVAJU ČLANOVI POVJERENSTVA ZA PROCJENU PROJEKATA)*

Evaluacijski kriteriji podijeljeni su u pododrednice. Svakoj pododrednici dodjeljuje se bodizmeđu 1 i 5, sukladno sljedećim kategorijama ocjenjivanja: 1 = vrlo loše, 2 = loše, 3 = dovoljno, 4 = dobro, 5 = vrlo dobro.

|  |  |
| --- | --- |
| **A. Institucionalna sposobnost prijavitelja/partnera** | **Bodovi (20)** |
| A.1 Ima li prijavitelj dovoljno iskustva u provođenju sličnih projekata (imaju li odgovarajuće sposobnosti, znanja i vještine za njegovo provođenje)? | **1 - 5** |
| A.2 Ima li prijavitelj dovoljno stručnog iskustva (posebno znanje o problemima koji se rješavaju ovim Natječajem)? | **1 - 5** |
| A.3 Ima li prijavitelj dovoljno upravljačkog kapaciteta (uključujući osoblje, opremu i sposobnost vođenja proračuna projekta)? | **1 - 5** |
| A.4 Postoji li jasna struktura upravljanja projektom? Je li jasno definiran projektni tim i obveze njegovih članova? | **1 - 5** |
| **A. ukupan broj bodova (maksimalan broj bodova 20)** |  |
| **B. Relevantnost projekta** | **Bodovi (35)** |
| B.1 Koliko je projektni prijedlog relevantan u odnosu na ciljeve i prioritete Natječaja? | **1 - 5** |
| B.2 Jesu li ciljevi projekta jasno definirani i realno dostižni? | **1 - 5** |
| B.3 Jesu li aktivnosti projekta jasne, opravdane, razumljive i provedive? | **1 - 5** |
| B.4 Jesu li rezultati jasno određeni i hoće li aktivnosti dovesti do ostvarivanja rezultata? | **1 - 5** |
| B.5 Ima li projekt jasno definirane korisnike (broj, dob, spol i sl.)? Definira li i u kojoj mjeri projekt njihove probleme i potrebe? | **1 - 5** |
| B.6 Pridonosi li projekt i u kojoj mjeri rješavanju problema korisnika? | **1 - 5** |
| B.8 Uspostavlja li projekt model koji će druge organizacije moći primijeniti/ponoviti? | **1 - 5** |
| B. ukupan broj bodova (maksimalan broj bodova 35) |  |
| C. Proračun (troškovi) | Bodovi (20) |
| C.1 Jesu li troškovi projekta realni u odnosu na određene rezultate i predviđeno vrijeme trajanja? \* | (1 - 5) x 2 |
| C.2 Jesu li aktivnosti prikazane u proračunu relevantne za izvedbu projekta? \*[[1]](#footnote-1) | (1 - 5) x 2 |
| C. ukupan broj bodova (maksimalan broj bodova 20) |  |
| D. Prednost u financiranju | Bodovi (15) |
| D.1 Hoće li udruge u provedbi projekta uključiti i rad volontera? | 1 - 5 |
| D.2 Postoji li definiran plan rada novozaposlenih osoba (odgovarajuće struke, i/ili volonterskog iskustva u određenom području)? | 1 - 5 |
| D.3 U projektno partnerstvo uključuju više od jednog partnera, a osim udruga uključuju i jedinice lokalne i područne (regionalne) samouprave i/ili javne ustanove, odnosno imaju njihovu podršku (financijsku ili deklarativnu) | 1 - 5 |
| D. ukupan broj bodova (maksimalan broj bodova 15) |  |
| UKUPNO (maksimalan broj bodova 90) |  |

Svaki član Povjerenstva za ocjenjivanje prijava na Javni natječaj za dodjelu donacija za 2023. godinu (dalje u tekstu: Povjerenstvo) samostalno ocjenjuje pojedine pristigle prijave projekata upisujući ocjene od 1 do 5 za svako postavljeno pitanje u obrascu za procjenu i to za svaki pojedinačni projekt.

Povjerenstvo donosi bodovnu listu zbrajanjem pojedinačnih bodova svih članica/članova Povjerenstva. Bodovna lista sastoji se od prijava raspoređenih prema broju ostvarenih bodova, od one s najvećim brojem bodova prema onoj s najmanjim.

Donacija se dodjeljuje u iznosu koji je proporcionalan ostvarenim bodovima te financijskim mogućnostima davatelja donacije.

1. \*ovi bodovi množe se s 2 zbog svoje važnosti [↑](#footnote-ref-1)